stanford-oval/wikipedia huggingface dataset:
טייריס הליברטון
הערות שוליים

↑  ביוגרפיה של הליברטון, באתר קבוצת איווה סטייט
↑  הסטטיסטיקות של הליברטון בליגת המכללות, באתר sports-reference.com
1 2  הליברטון מעמיד את עצמו לבחירה בדראפט 2020, באתר bleacherreport.com,‏ 24 במרץ 2020
↑  Most Assists Per Game In NBA 2023-2024, StatMuse (באנגלית)
| נבחרת ארצות הברית – האלופה האולימפית - פריז (2024) |
| --- | --- | --- |
|  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר |  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר | ארצות הברית |
קווידיץ'

ערך זה עוסק במשחק בדיוני המתקיים בעולם של הארי פוטר. אם התכוונתם למשחק ספורט אמיתי, ראו .
דמויותיהם של הארי פוטר (משמאל) ושל דראקו מאלפוי (מימין) לבושים בחליפות קווידיץ', מתוך הסרט "הארי פוטר וחדר הסודות"
קווידיץ' (באנגלית: Quidditch) הוא משחק כדור בדיוני, המופיע בסדרת הספרים "הארי פוטר". מטרת המשחק היא להשיג את מירב הנקודות. השגת נקודות מתבצעת על ידי הכנסת "גולים" (העברת כדור המשחק דרך חישוק מסוים) ועל ידי תפיסת הסניץ' - כדור קטן בגודל אגוז מלך וקשה לתפיסה, שעף במהירות ברחבי המגרש. קווידיץ' משוחק באוויר על מטאטאים, והוא מזכיר במספר מובנים את משחקי הכדור כדורגל, כדורסל ופולו. הקווידיץ' פופולרי באירופה, באוסטרליה, באסיה ובניו זילנד. הערך מבוסס ברובו על סדרת הספרים והספר "קווידיץ בראי הדורות".
חוקים

משחק הקווידיץ' משוחק באוויר על גבי מטאטאים. למרות היותו משוחק באוויר, מגרש המשחק תחום ויש לו גבולות מסוימים. מגרש המשחק הוא אליפטי וגדול, ובו יש שישה עמודים כשחישוק בראשם - שלושה בכל צד. הם מהווים את ה"שער" של כל קבוצה, ודרכם צריכה הקבוצה היריבה להעביר את כדור המשחק, הקוּאפל.
חוקים > כדורי המשחק

במשחק הקווידיץ' משמשים ארבעה כדורים מכושפים:
קואפל – כדור אדום בגודל כדור כדורגל, עשוי עור, אשר מוסיף 10 נקודות כאשר קולעים אותו לחישוק הקבוצה היריבה, קוטרו 30 סנטימטרים.
מרביצנים – שני כדורי ברזל, מעט יותר גדולים מכדור טניס, אשר נועדו להפריע לשחקנים ולהפיל כמה שיותר שחקנים מהמטאטאים ופגיעתם בשחקן כואבת מאוד, קוטרם 25 סנטימטרים.
הסניץ' המוזהב – כדור קטן ומכונף בגודל אגוז מלך, בצבע זהב אשר לכידתו מתבצעת על ידי המחפש ומעניקה 150 נקודות לקבוצה ומשום כך לרוב לכידתו מביאה ניצחון. כאשר לוכדים אותו תם המשחק.
חוקים > שחקנים

בקווידיץ' שבעה שחקנים בכל קבוצה:
| שם השחקן | תפקידים | הערות | דמויות מפורסמות המשחקות בתפקיד זה |
| --- | --- | --- | --- |
| רודף | קליעת הקואפל לחישוקים | יש שלושה רודפים בכל קבוצה | אנג'לינה ג'ונסון, אליסיה ספינט, קייטי בל, ג'יני ויזלי (נבחרת גריפינדור) |
| שומר | שמירה על החישוקים מפני הקואפל | התפקיד דומה, למעשה, לתפקידו של השוער במשחקי כדורגל. השומר מגן שהקואפל לא יכנס לחישוקים. | אוליבר ווד ורון ויזלי (נבחרת גריפינדור) |
| חובט | הרחקת המרביצנים מחברי קבוצתו ושילוחם לעבר הקבוצה היריבה | יש שני חובטים בכל קבוצה, החובט משתמש במחבט | פרד וג'ורג' ויזלי (נבחרת גריפינדור) |
| מחפש | תפיסת הסניץ' | בדרך כלל המחפשים קלים וזריזים. | הארי פוטר (נבחרת גריפינדור), דראקו מאלפוי (נבחרת סלית'רין), סדריק דיגורי (נבחרת הפלפאף), צ'ו צ'אנג (נבחרת רייבנקלו) ויקטור קרום (נבחרת בולגריה) ועוד |
השחקנים בקווידיץ' יכולים להיות גברים או נשים, ואין הפרדה מגדרית בספורט זה, למרות זאת תפקידים מסוימים ובייחוד החובט נוטים להיות מאוישים דווקא בגברים חסונים במיוחד.
המחפשים הם בדרך כלל השחקנים הזריזים והקלים ביותר מבין חברי קבוצתם, הם גם אלו שנפצעים הכי הרבה, כיוון שרק המחפשים יכולים לתפוס את הסניץ'.
חוקים > עבירות

קיימות שבע מאות עבירות אפשריות בקווידיץ, אך הרשימה המלאה לא פורסמה לעולם על מנת לא לתת לאנשים רעיונות, אם כי כל עוד שומרים על האיסור להשתמש בשרביט, מרביתן בלתי אפשריות ורבות מן השאר לא יעלו אף על דעתו של הקוסם המופרע ביותר. בגמר אליפות העולם הראשונה בטרנסילווניה 1473 בוצעו כל העבירות הקיימות.
כאן הובאה רשימה של עשרת העבירות הנפוצות ביותר:
הזנבה (blagging) - אחיזה במטאטא של שחקן יריב במטרה להאט את מעופו או להפריע לו.
הנגחה (bumphing) - הדיפת מרביצן לכיוון הקהל, המצריכה פסק-זמן במשחק כאשר הממונים על כך ממהרים לגונן על המשקיפים. לעיתים גם תכסיס של שחקנים חסרי מצפון, שמטרתם למנוע קליעה של רודף.
הסטגה (stooging) - חדירה של כמה רודפים במקביל לאזור הקליעה.
הפלקה (flacking) - שרבוב איבר גוף כלשהו אל תוך חישוק הקליעה במטרה להדוף את הקואפל החוצה. השומר אמור להגן על החישוק מחזיתו, ולא מגבו.
הפרצה (blurting) - הצלבת מקלות מטאטא במטרה להסיט את היריב ממסלולו.
מרפוק (cobbing) - שימוש יתר במרפקים נגד היריב.
ניגוף (blatching) - תעופה אל עבר היריב על מנת להתנגש בו.
סניצ'ול (snitchnip) - נגיעה בסניץ' או לכידתו על ידי כל שחקן מלבד המחפש.
פינצ'ור הקואפל (quaffle-pocking) - חבלה בקואפל, כגון ניקובו על מנת שייפול מהר יותר או בזיגזג.
תמרול (haversacking) - יד ממשיכה לגעת בקואפל בזמן שהוא עובר בחישוק (חובה להשליך את הקואפל).
עבירות פחות נפוצות המוזכרות הן:
הצתת אש בזנב מטאטאו של היריב.
חביטת מרביצן לעבר המחפש ברגע שתפס את הסניץ'.
חסימת מסלול של אחד מהשחקנים.
תקיפת מטאטא של יריב בנבוט.
תקיפת יריב בגרזן.
מלבד הקואפל, ישנם עוד שלושה כדורים בכל משחק - שני מרביצנים וסניץ' אחד. תפקיד המרביצן הוא להפיל כמה שיותר שחקנים מהמטאטאים שלהם. המרביצנים הם כדורים שחורים, הקטנים יותר מכדור הקואפל. תפקיד החובטים הוא לחבוט בכדורים אלו כדי להסיט אותם ממסלולם, במקרה שהם עומדים לפגוע בחבר קבוצתם, ולחבוט אותם לעבר חבר קבוצה יריבה.
הכדור הרביעי הוא הסניץ' - כדור זהוב וזעיר, שדומה בגודלו לאגוז מלך עם כנפיים שאינן פרושות כל הזמן. תפקיד המחפש הוא לתפוס את הסניץ'. הסניץ' בנוי כך שיהיה קשה לתופסו: ממדיו זעירים והוא מהיר מאוד. תפיסת הסניץ' מזכה את הקבוצה ב-150 נקודות, ולכן בדרך כלל הקבוצה שתפסה את הסניץ' מנצחת במשחק. רק תפיסת הסניץ' יכולה לסיים משחק קווידיץ', ולכן היו משחקי קווידיץ' שנמשכו אפילו חודשים מפני שאף מחפש לא הצליח לאתר אותו.
היסטוריה בדיונית

ביקום הבדיוני של הארי פוטר יש לקווידיץ' חשיבות רבה כספורט, הספרים: הארי פוטר וקווידיץ' בראי הדורות (שהוא ספר קווידיץ' שכתבה ג'יי קיי רולינג ומוזכר גם בסדרה המקורית) מייחסים לקווידיץ' היסטוריה ארוכת ימים, לפיהם לאורך כל ימי הביניים שיחקו הקוסמים משחקים שונים בתעופה על גבי מטאטאים, משחק הקווידיץ' התפתח מאחד המשחקים הללו ששוחק בביצת קווידריץ', (מיקום בדיוני, ככל הנראה על האי הבריטי) אולם במרוצת השנים נערכו כל כך הרבה שינויים בו עד שכמעט ולא ניתן לזהותו כגלגול מאוחר של אותו משחק אי שם בביצת קווידריץ'.
היסטוריה בדיונית > משחקים קדומים בתעופה על גבי מטאטא

דוגמאות למשחקים אלו:
תחרות המטאטאים השנתית בקופרברג - המאה העשירית - שוודיה - תחרות תעופה עתיקה במסלול שעובר דרך שמורת דרקונים.
שטישטוק - 1105 לפחות - גרמאניה - חירור שלפוחית דרקון בתעופה על מטאטאים, כאשר השלפוחית מוגנת בידי קוסם מרחף אשר מטאטאו קשור לעמוד עליו תלויה השלפוחית.
איינגיין - אירלנד - טיסה תוך החזקת "דום" (כיס המרה של עז) דרך חביות בוערות, והשלכתו דרך החבית האחרונה (והקטנה ביותר) בזמן הקצר ביותר ומבלי לעלות באש.
קריאות'קיאן - המאה האחת עשרה לפחות - סקוטלנד - טיסה תוך החזקת קדרות, וניסיון לתפוס בהן כמה שיותר אבנים שהופלו מגובה רב, מבלי למות (הוצא מחוץ לחוק ב-1762).
שאנטבמפס - דבון - מעין קרב אבירים על מטאטאים.
סוויבנהוג' - הרפורדשייר - העפת שלפוחית חזיר מנופחת באמצעות זרדי הזנב של המטאטא.
היסטוריה בדיונית > המשחק בביצת קווירדיץ'

בסביבות המאה ה-11 שיחקו בביצת קווירדריץ' מספר קוסמים במשחק שהפך לראשית הקווידיץ'.
הקוסמים שריחפו על מטאטאים מסרו ביניהם כדור עור בניסיון לקולעו בעצים שבשני צידי הביצה. שתי אבנים כבדות שכושפו כך שיעופפו ברחבי המגרש, ניסו להפיל את השחקנים ממטאטיהם.
התיעוד הראשון של המשחק נמצא ביומנה של "גרטי קדל" שחיה בביצה באותה תקופה.
היסטוריה בדיונית > שינויים בקווידיץ'

מאז אותו משחק בביצה, חלו שינויים רבים ומהותיים במשחק:
הקואפל שאז היה כדור עור פשוט - נצבע באדום כדי שיהיה אפשרי לראותו בגשם ובבוץ, הוחלק (כיום אין בו תפרים כלל) והוטל עליו כישוף המאט את נפילתו וזאת על מנת שלא יצטרכו לצלול שוב ושוב במקרה שיישמט.
המרביצנים: בתחילה הם היו אבנים גדולות שכושפו כדי להפיל את השחקנים, לאחר מכן הם הפכו לכדורי עופרת שנקראו "מהלומתנים" ולבסוף הם עוצבו מברזל וקיבלו את שמם הנוכחי: "מרביצנים"
הסניץ' המוזהב: ראה פירוט למטה.
החוקים: החוקים הרשמיים הקיימים כיום נכתבו בידי המחלקה לספורט ומשחקי קוסמים במשרד הקסמים בשנת 1750.
ליגת הקווידיץ' הרשמית בבריטניה ואירלנד הוקמה בשנת 1674 ומאז משחקות בכל שנה 13 קבוצות קווידיץ' מקצועניות מדי שנה על אליפות הליגה.
אליפות העולם בקווידיץ' מתקיימת אחת לארבע שנים מאז 1473 אז התקיימה אליפות העולם בטרנסילווניה.
אליפות אירופה נערכת כל 3 שנים מאז 1652.
היסטוריה בדיונית > הסניץ' המוזהב

בימי הביניים היה פופולרי באירופה ציד הסנידג'ט הזהוב - ציפור זערורית ומהירה מאוד, שהייתה נפוצה בצפון אירופה.
בשנת 1269 התקיים משחק קווידיץ' במעמד ראש מועצת הקוסמים (הגוף שקדם למשרד הקסמים) ברברוס בראג, שחרר מר בראג סנידג'ט במגרש והבטיח פרס של 150 אוניות זהב לשחקן שיצליח לתפוס אותו.
במהלך המשחק דאגו הצופים לכך שהציפור לא תברח בהודפם אותה בקסמיהם, מודסטי רבנוט שצפתה במשחק תפסה את הציפור ושחררה אותה ביער הסמוך לזעמם של הקהל ומר בראג בראשם.
מאז היה נהוג לשחרר ציפור סנידג'ט בכל משחק כאשר אחד השחקנים מכל קבוצה שנקרא "המחפש" היה צריך לתופסה ובכך להביא לסיום המשחק ולזכות את קבוצתו ב-150 נקודות נוספות לזכר אותן 150 אוניות הזהב.
אולם לאחר מספר שנים כמעט נכחדו הסנידג'טים ונאסר על שימושם בקווידיץ'.
בומן רייט המציא את הסניץ' הראשון ששימש תחליף לציפור.
קבוצות ונבחרות לאומיות בקווידיץ' > בבריטניה

ליגת הקווידיץ' הרשמית בבריטניה קיימת מאז 1674 אז צורפו אליה 13 קבוצות הקווידיץ' הטובות במדינה, ושאר הקבוצות פורקו.
הטורניר על גביע הליגה מתקיים מדי שנה.
| שם הקבוצה | שנת ייסוד | צבעים, סמל וסיסמה | הישגים | שחקנים מפורסמים | הערות |
| --- | --- | --- | --- | --- | --- |
| גאוות פורטרי | 1292 באי סקיי | סגול עמוק, כוכב זהב על רקע סגול |  | קפטנית הקבוצה קטריונה מקורמק (רודפת)  |  |
| הבזים מפלמות' |  | אפור כהה ולבן, ראש בז על רקע מפוספס "הבה ננצח, אך אם לא יעלה בידינו לנצח, לפחות ננפץ כמה גולגולות" |  | קווין וקארל ברודמור (חובטים, 1958-1969) | נחשבת לקבוצה תוקפנית במיוחד |
| ההרפיות מהוליהד | 1203, ווילס | ירוק כהה, טופר זהוב על רקע ירוק |  | קפטנית הקבוצה גוונדולין מורגן | משחקות בה רק מכשפות בנות. הקבוצה האהודה על ג'יני ובה שיחקה בבגרותה |
| החיצים מאפלבי | 1612, צפון אנגליה | כחול בהיר, חץ כסוף על רקע כחול |  |  | יריבים מושבעים של "הצרעות מווימבורן". |
| הטורנדואים מטאטסהיל | 1520 | כחול כהה, אות T כפולה כעל החזה והגב | הלכידה המהירה ביותר של הסניץ' (3.5 שניות, רודריק פלאמפטון, ב-1921). | קפטן הקבוצה רודריק פלאמפטון (מחפש) | הקבוצה האהודה על צ'ו צ'אנג |
| המרגמות מקארפילי | 1402,ווילס | פסים אנכיים, בצבעי ירוק בהיר ואדום, מרגמה על רקע מפוספס | 18 זכיות באליפות הליגה | דאי "המסוכן" ליואלן, ניתנת על שמו מדליה בסוף כל עונה לשחקן שנטל את הסיכונים המרגשים ביותר |  |
| המשוטטים מוויגטאון | 1422 | אדום דם, סכין קצבים על רקע אדום |  | מייסדי הקבוצה ארבעת בניו ושלוש בנותיו של הקצב "ואלטר פארקין" | מחבר הספר "קווידיץ' בראי הדורות" קנילוורת'י וויספ הוא אוהד מושבע של "המשוטטים". |
| הניצים מקנמר | 1291, אירלנד | ירוק איזמרגד, שתי אותיות K צהובות מוצבות גב אל גב על רקע ירוק |  | קפטן נבחרת אירלנד "דארן או'הייר" (שומר, 1947-1960) ממציא מערך התקיפה "ראש הנץ" | קמיעות הקבוצה הם לפרקונים איריים המבצעים מפגני ראווה מדהימים. קבוצתו האהודה של שיימוס פיניג'ן |
| העורבים ממונטרוז |  | פסים אנכיים שחורים ולבנים עורב מלפנים ומאחור | הקבוצה המצליחה ביותר בתולדות הליגה 32 זכיות בגביע הליגה | יוניס מר (מחפשת, נפטרה 1942) שקראה להמציא סניץ' זריז יותר, קפטן הקבוצה היימיש מקפרלן (1957-1968) לאחר מכן היה ראש המחלקה לספורט ומשחקי קוסמים במשרד הקסמים |  |
| העטלפים מבאליקסל | צפון אירלנד | שחור, עטלף בגון שני | הקבוצה השנייה המצליחה ביותר בתולדות הליגה 27 זכיות באליפות הליגה | קמיע הקבוצה עטלף הפירות "ברני" מופיע בפרסומות רבות לבירצפת |  |
| הצרעות מווימבורן | 1312 | פסים אופקיים שחורים וצהובים, צרעה על רקע מפוספס | 18 זכיות באליפות הליגה | לודו בגמן (חובט) לימים ראש המחלקה לספורט ומשחקי קוסמים במשרד הקסמים | יריבים מושבעים של "החיצים מאפלבי" |
| התותחים מצ'אדלי |  | כתום עז כדור תותח מעופף ואות C כפולה בשחור "אנו ננצח" (עד לשנת 1972) "הבה נחזיק אצבעות כולנו ונקווה לטוב" (החל משנת 1972) | 21 זכיות באליפות הליגה |  | רון ויזלי הוא אוהד מושבע של הקבוצה, אף שכבר נחשבת קבוצה גרועה שזמנה עבר. |
| פאדלמיר יונייטד | 1163 (הקבוצה הוותיקה ביותר) | כחול כהה שני קני סוף זהובים מוצלבים המנון הקבוצה: "חבטו במרביצנים, בחורים, והשליכו הקואפל לכאן" | 22 זכיות באליפות הליגה 2 זכיות באליפות אירופה | אוליבר ווד (שומר) חתם בה אך לא ידוע אם לבסוף שיחק בקבוצה | אלבוס דמבלדור אוהד את הקבוצה סלסטינה וורבק הקליטה את המנון הקבוצה כדי להשיג תרומות לביה"ח ע"ש הקדוש מנגו. |
קבוצות ונבחרות לאומיות בקווידיץ' > ברחבי העולם

ברחבי העולם נפוץ משחק הקווידיץ', כאשר מדי כמה שנים מתקיימת אליפות עולמית המושכת אליה קהל רב. אליפות עולם שכזו תוארה בספר "הארי פוטר וגביע האש", ובה צפו הארי פוטר וחבריו במשחק הגמר שהתרחש בבריטניה, בו שיחקה נבחרת בולגריה נגד נבחרת אירלנד.
טורנירים ואליפויות בקווידיץ'

אליפות העולם בקווידיץ' מתקיימת באופן בדיוני מדי 4 שנים מאז שנת 1473.
בספר הרביעי בסדרת ספרי הארי פוטר מתמודדות בגמר גביע הקווידיץ' נבחרות אירלנד ובולגריה. אירלנד מנצחת 170:160, למרות שהמחפש של בולגריה (ויקטור קרום) הוא זה שתופס את הסניץ'.
כמו כן יצא ב-2003 משחק מחשב בשם "הארי פוטר: אליפות העולם בקווידיץ'" המאפשר לשחקן לשחק בהוגוורטס ולאחר כך באליפות העולם בקווידיץ'.
אליפות אירופה בקווידיץ' נערכת מידי שלוש שנים מאז 1652.
מטאטאים

מאחר שקווידיץ' משוחק על מטאטאים נוצרו סוגים רבים של מטאטאי מרוץ:
עד למאה ה-19 היה מקובל לשחק קווידיץ' על גבי מטאטאים ביתיים רגילים, עד שבתחילת המאה ה-19 הותחל ביצור מטאטאי מרוץ ראשונים בעבודת יד.
| שם המטאטא | שנת ייצור | ייצרן | תיאור | דמויות המשחקות על מטאטא זה | יתרונות וחסרונות | הישגים | הערות |
| --- | --- | --- | --- | --- | --- | --- | --- |
| אוקשופט 79 (ידית אלון) | 1879 | "אליאס גרימסטון" | בעל ידית עבה מאוד, עשוי מעץ אלון, |  | מסורבל, עמיד ברוחות עזות | הטיסה הטרנס-אטלנטית הראשונה (1935) ג'וקונדה סייקס | מיוצר בעבודת יד, לא בשימוש |
| מונטרימר (קוצץ הירח) | 1901 | "גלאדיס בות'בי" | חטוב, בעל ידית מעץ מיילה |  | מגיע לגובה רב, קל תימרון |  | מיוצר בעבודת יד, לא בשימוש |
| חץ כסף | 1901-1926 (לא ידוע מתי בדיוק) | "ליאונרד ג'וקס" |  | מאדאם הוץ' | מהיר מאוד יחסית | מהירות של עד-110 - קמ"ש | מיוצר בעבודת יד, לא בשימוש |
| קלינסוויפ 1 | 1926 | קלינסוויפ |  |  |  | היווה הצלחה שיווקית מסחררת | לא בשימוש |
| שביט 140 | 1929 | קומט (שביט) |  |  | כישוף בלימה חדיש מונע נפילות רבות |  |  |
| קלינסוויפ 2, קלינסוויפ 3 | 1934, 1937 | קלינסוויפ |  |  |  |  |  |
| שביט 180 | 1938 | קומט |  |  |  |  |  |
| טינדרבלסט (פיצוץ התבערה) | 1940 | אלרבי וספאדמור |  |  | גמיש ביותר |  | לא בשימוש |
| סוויפטסטיק (מקל זריז) | 1952 | אלרבי וספאדמור |  |  | נוטה לאבד כוח בעליות |  | לא בשימוש |
| כוכב נופל | 1955 | יוניברסל ברומז |  | רון ויזלי | זול ביותר, מאבד מהירות וגובה ככל שמתיישן |  | חברת יוניברסל ברומז פשטה את הרגל בשנת 1978 |
| נימבוס 1000 (ענן) | 1967 | נימבוס מטאטאי מרוץ |  |  | יציב במיוחד, קל תמרון, מהיר מאוד | מהירות של עד-160 קמ"ש, פניה של 360 מעלות במקום |  |
| שביט 290 |  | קומט |  | דראקו מאלפוי עד לשנתו השנייה בהוגוורטס, צ'ו צ'אנג |  | יכולת תאוצה של 0-100 קמ"ש ב-10 שניות עם רוח גבית טובה | שיפור של שביט 260 |
| שביט 260 |  | קומט |  | נימפדורה טונקס |  |  |  |
| נימבוס 1001, נימבוס 1500, נימבוס 1700 |  | נימבוס מטאטאי מרוץ |  |  |  |  | שיפורים של נימבוס 1000 |
| טוויגר 90 (מקלוני) | 1990 | פלייט וברקר | רמת גימור גבוהה |  | בעל משרוקית אזהרה מובנית, יישור עצמי של זרדי הזנב, מתעקם במהירויות גבוהות |  | בעל מוניטין מפוקפקים |
| נימבוס 2000 | 1997 בערך | נימבוס מטאטאי מרוץ | ידית מעץ מהגוני, | הארי פוטר (שנה ראשונה ושנייה) |  |  |  |
| נימבוס 2001 | 1998 בערך | נימבוס מטאטאי מרוץ |  | דראקו מאלפוי | מהיר יותר מהנימבוס 2000, נודע כמהיר במיוחד |  |  |
| אש המחץ | 1999 בערך |  | ידית מעץ מילה משובח, מלוטש וחטוב, בעל גימור קשה כיהלום, זרדי זנב מענפי לבנה | הארי פוטר (שנה שלישית ואילך), ויקטור קרום | שיווי משקל מושלם, דיוק רב, כישוף בלימה עמיד בפני תקלות | יכולת תאוצה של 0-300 קמ"ש ב-10 שניות | המטאטא של נבחרות אירלנד ובולגריה באליפות העולם בקווידיץ' |
| קלינסוויפ 11 | 2001 בערך | קלינסוויפ |  |  |  | יכולת תאוצה של 0-120 קמ"ש ב-10 שניות |  |
משחקי וידאו

משחק הקווידיץ הופיע כמיני גיים, בשלל משחקי הארי פוטר שיצאו במשך השנים, בשנת 2004 יצא המשחק הרשמי הארי פוטר אליפות העולם בקווידיץ למחשב ולקונסולות, ובו השחקן יכול לבחור מבין ארבעת הבתים המרכיבים את הוגוורטס, ולאחר שזוכה באליפות בית הספר ניתן לבחור אחת מבין 12 נבחרות בין-לאומיות במטרה לזכות באליפות הקווידיץ העולמית, גרסה נוספת אך מעט שונה שוחררה גם לgba
קווידיץ' מוגלגים

המשחק הבדיוני הפך למשחק אמיתי וקווידיץ' שוחק לראשונה בשנת 2005.
במשחק זה השחקנים מתרוצצים עם מטאטא בין רגליהם, ומנסים לתפוס את הסניץ' שהוא אחד השחקנים, יש שלושה מרביצנים והשחקן הנפגע מהם חייב לשמוט את הקואפל.
ראו גם

קווידיץ' בראי הדורות
קווידיץ' מוגלגים
הערות שוליים

↑  דוגמה לעבירה שכזו: הארי פוטר והאסיר מאזקבאן, עמוד 318
↑  דוגמאות לעבירה שכזו: הארי פוטר והאסיר מאזקבאן, עמוד 315; הארי פוטר וגביע האש, עמוד 107-108
↑  דוגמה לעבירה שכזו: הארי פוטר ומסדר עוף החול, עמוד 424-425
↑  דוגמה לעבירה שכזו: הארי פוטר ואבן החכמים, עמוד 195
↑  ההקדמה לקוראים המוגלגיים, קווידיץ' בראי הדורות
| --- | --- |
בקרת זהויות :  NLI: 987007757175205171  GND: 4788263-3  LCCN: sh2017004784 
כדור הקואפל
מגרש קווידיץ' - בכל צד יש שלושה חישוקים, ויציעי צופים מקיפים את המגרש
כדורי קווידיץ' המוצגים ב"עולם הכישוף" באולפני אוניברסל הוליווד, קליפורניה, ארצות הברית.
במרכז, הקואפל בצבע אדום. משני צדדיו, שני מרביצנים כסופים. התא הפתוח שמעליהם אמור להכיל את הסניץ' המוזהב אולם התא ריק.
הסניץ' המוזהב
מטאטא מסוג נימבוס 2001
מטאטאי תעופה
קווידיץ' מוגלגים
מסכת נזיקין

התחלת בבא קמא, החלק הראשון של מסכת נזיקין, עם פירוש המשנה לרמב"ם. דפוס ראשון, נאפולי, 1492
מסכת נזיקין היא מסכת במשנה שפותחת את סדר נזיקין, ועוסקת בכל דיני הממונות. מפאת גודלה, חולקה המסכת לשלושה חלקים, של עשרה פרקים כל אחד, וכך הם ידועים היום. 
חלקיה הם:
מסכת בבא קמא – "השער הראשון", עוסקת בעיקר בדיני נזיקין וגזל.
מסכת בבא מציעא – "השער האמצעי", עוסקת בעיקר בדיני אבדות ושומרים.
מסכת בבא בתרא – "השער האחרון", עוסקת בעיקר בדיני שכנים ושותפים וגם בדיני ירושה.
חלוקת המסכת לשלושה היא בבלית, ואילו בארץ ישראל המסכת נחשבה תמיד כמסכת אחת. החלוקה לשלושה חלקים נעשתה באופן טכני – עשרה פרקים בכל מסכת – כאשר מבחינה תוכנית ניתן היה לחלק אחרת את המסכת; כך לדוגמה הפרק האחרון של בבא מציעא עוסק באותו נושא כמו הפרק הראשון של בבא בתרא. בתוספתא של המסכת מחולקת גם היא לפנינו ל"בבות", עם אחד עשר פרקים בכל "בבא", כאשר המקבילה לפרק א' של בבא בתרא נמצאת (יחד עם המקבילה לפרק י' של בבא מציעא) בפרק י"א של "בבא מציעא". גם מסכת כלים בתוספתא מחולקת לשלוש בבות, בדומה למסכת נזיקין.
הערות שוליים

↑  ראו מה שכתב רבי שמואל שטראשון ברש"ש על בבא מציעא, דף י' עמוד א' דיבור המתחיל גמרא מותיב ריב"א נזיקין.
↑  כפי שכתבו תוספות בתלמוד בבלי, מסכת בבא בתרא, דף ב', עמוד א', ד"ה השותפין.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
ראש עיריית ניז'ני נובגורוד

בניין הדומה העירונית של ניז'ני נובגורוד
ראש עיריית ניז'ני נובגורוד (ברוסית: Мэр Нижнего Новгорода) הוא הפקיד הבכיר בעיר ניז'ני נובגורוד העומד בראש העיר ומנהל את עיריית ניז'ני נובגורוד. מאז 28 באוקטובר 2020, ראש העיר הוא יורי שלאבייב.
מ-1991 עד 2010, הייתה מערכת חד-ראשית של סמכות מחוקקת ומבצעת. בין השנים 2010–2017 התחלקה הנהלת העיר בין שני תפקידים - ראש העיר, הממונה על הדומה העירונית, וראש האדמיניסטרציה של העיר.
ב־26 באוקטובר 2017 אושר חוק החזרת השיטה ה"חד-ראשית", במסגרתה ניחן גם ראש עיריית העיר בסמכויות ניהול ביצועיות. בדצמבר 2017 החלה חזרה למערכת זו. תפקיד יו"ר הדומה העירונית שבוטל ב־2010, הוחזר.
אין בחירות ישירות לראשות העיר. הוא ממונה על פי החלטת הדומה העירונית, במהלך הצבעה סגורה של חבריה.
ראשי העיר (מאז 1991)

| שנים | ראש העיר |
| --- | --- |
1991—1994: דמיטרי בדניאקוב
1994—1997: איוואן סקליארוב
1997—1998: ולדימיר גורין (ממלא מקום)
1998: אלכסנדר מלשקין (ממלא מקום)
1998—2002: יורי לבדב
2002—2010: ואדים בולבינוב
2003: א. מלשקין (ממלא מקום)
2010—2015: אולג סורוקין
2015—2017: איוואן קרנילין
2017: יליזבטה סולונצ'נקו
2018—2020: ולדימיר פאנוב
2020—: יורי שלאבייב
הערות שוליים

↑  "Мэр Нижнего Новгорода Владимир Панов сложил полномочия". The Village. 2020-05-06. נבדק ב-2020-05-06.
↑  "В Нижнем Новгороде утвердили "одноглавную" систему управления". רוסיסקאיה גאזטה. 2017-10-26. נבדק ב-2017-11-05.
↑  "Елизавета Солонченко досрочно прекратила полномочия главы Нижнего Новгорода | ИА «НТА Приволжье» Новости Нижнего Новгорода" (ברוסית). www.nta-nn.ru. נבדק ב-2017-12-21.
ג'רונימו

ערך זה עוסק במנהיג לוחמי אפאצ'י מהמאה ה-19. אם התכוונתם למבצע צבאי לחיסולו של אוסאמה בן לאדן, שזכה לכינוי "ג'רונימו" באמצעי התקשורת, ראו .
| --- | --- |

 לידה:  16 ביוני 1829 חילה, Arizpe, הרפובליקה המקסיקנית הראשונה 
 פטירה:  17 בפברואר 1909 (בגיל 79) פורט סיל, ארצות הברית 
 מדינה:  ארצות הברית, מקסיקו 
 מקום קבורה:  Beef Creek Apache Cemetery 
 בן או בת זוג:  Alope She-gha Shtsha-she Ih-tedda Zi-yeh Chee-hash-kish Nana-tha-thtith Ta-ayz-slath Azul 
 חתימה:   
 
ג'רונימו (16 ביוני 1829 – 17 בפברואר 1909) היה כינויו בפי דוברי האנגלית של גויאלה (Goyaałé), מנהיג לוחמי אפאצ'י שנלחמו בכוחות האמריקאים במשך תקופה של כ-25 שנה באמצע המאה ה-19.
ביוגרפיה

ג'רונימו נולד סמוך לנהר חילה, ברצועת באדונקוה שהייתה שייכת לאפאצ'ים. חונך על ידי אמו ג'ואנה ואביו טבלישים, ברוח המסורת האפאצ'ית. נישא לטא-אייז-סלאט ונולדו להם שלושה ילדים. בהמשך חייו ג'רונימו נשא נשים רבות אחרות. משמעות שמו המקורי בשפת צ'יריקוואה הייתה "מפהק", והוא קיבל את כינויו "ג'רונימו" (Geronimo), (על שם הירונימוס) מהמקסיקנים שלחמו בו.
ב-15 במרץ 1851 התקיפו 400 חיילים בפיקודו של הקולונל חוזה מריה קרסקו את המחנה של ג'רונימו. לאחר ההתקפה שלח הצ'יף של השבט, באותה העת, מנגס קולורדס, את ג'רונימו לנקום על ההתקפה. יחד עם חייליו, רכבו לראשונה לאורך מדבר סונורה במטרה לנקום במתקיפים. במשך תקופה ארוכה ג'רונימו נלחם בכוחות הצבאיים המקסיקנים ולאחר מכן - האמריקאים ואף על פי שסבל מנחיתות מספרית הוא הצליח להימלט מהם במשך כ-25 שנים. ג'רונימו הצהיר שהוא מעולם לא היה צ'יף אך ללא ספק הוא היה מנהיג צבאי ורוחני.
ג'רונימו נכנע לכוחות האמריקאים ב-4 בספטמבר 1886 ונשלח לכלא פורט פיקנס שבפלורידה, בנפרד ממשפחתו. לאחר פחות משנה הוא אוחד עם משפחתו, ובשנת 1894 הם הועברו לפורט סיל שבאוקלהומה.
ב-1905 ג'רונימו סיפר את סיפורו למפקח ס. מ. בארט בלאוטון, אוקלהומה. הוא נפטר בשנת 1909, ונקבר בבית הקברות לשבויי מלחמה אפאצ'יים בפורט סיל, ליד לאוטון שבאוקלהומה.
הצנחנים בצבא האמריקאי נוהגים לצעוק ג'רונימו לפני הקפיצה מהמטוס כאות לאומץ לבם מול המוות כפי שג'רונימו היה נוהג להסתער על אויבים חזקים ממנו ללא פחד ולשרוד בכל הקרבות.
מרדכי מרגליות

| --- | --- |

מרדכי מרגליות
 לידה:  13 באוקטובר 1909 כ"ח בתשרי תר"ע האימפריה הרוסית (1883–1917) ורשה, האימפריה הרוסית
 פטירה:  24 במרץ 1968 (בגיל 58) אדר ה'תשכ"ח ישראל ירושלים, ישראל
 ענף מדעי:  יהדות, מדעי היהדות, ספרות חז"ל 
 מקום מגורים:  ירושלים, ישראל
 מקום קבורה:  הר המנוחות
 תאריך עלייה:  1920
 עיסוק:  חוקר תלמוד, מדרש וספרות הגאונים
 מקום לימודים:  האוניברסיטה העברית בירושלים 
 מוסדות:  בית המדרש לרבנים באמריקה 
 פרסים והוקרה:  פרס הרב קוק לספרות תורנית (2 בינואר 1949) 
 בן או בת זוג:  רחל מרגליות 
 
מרדכי מרגליות (מַרגוּליס, Margulies; כ"ח בתשרי תר"ע, 13 באוקטובר 1909 – 24 במרץ 1968) היה חוקר תלמוד, מדרש וספרות הגאונים, פרופסור באוניברסיטה העברית בירושלים ובבית המדרש לרבנים באמריקה.
ביוגרפיה

נולד בעיר ורשה שבפולין ליונה, ממשפחת רבנים, ואסתר לבית יאניש. בשנת 1920 עלה עם הוריו לארץ ישראל. למד בבית-הספר תחכמוני בת"א ובישיבות בירושלים, ונמנה עם מסיימי המחזור הראשון של האוניברסיטה העברית.
ערך את ה"אנציקלופדיה לחכמי התלמוד והגאונים" וה"אנציקלופדיה לתולדות גדולי ישראל", וכתב בהן ערכים רבים. בנוסף הוציא כמה ספרים קדומים במהדורה מדעית בתוספת מבואות, הערות וביאורים. פרסם מאמרים ומחקרים בכתבי עת שונים.
בשנת 1946 זכה בפרס הרב קוק לספרות מחקר וספרי עזר.
בשנת 1953 הוא תבע את חנוך אלבק ואת הוצאת דביר בטענה שהוא מחבר הפירוש למשנה של אלבק על סדר נזיקין, ואלבק רק ערך אותו. לאחר מספר חודשים הושגה פשרה על פיה יודפס בספר הודאה של אלבק למרגליות על עזרתו בכתיבת הפירוש.
משנת 1958 ועד למותו לימד בבית המדרש לרבנים באמריקה.
נפטר בירושלים ממחלה ממארת בגיל 58.
היה נשוי לחוקרת המקרא רחל מרגליות, ואב לחמישה. גיסיו היו הרב יצחק קוליץ צבי קוליץ וחיים קוליץ והרב יהודה קולודצקי.